Omtrent på samme tid foreslo George Johnstone Stoney at basisenhetene cm, g og s for L, M og T ikke skulle defineres ut fra mer tilfeldige forhold her på Jorden, men måtte baseres på fundamentale størrelser i Naturen. Han forslo å bruke lyshastigheten , gravitasjonskonstanten og elementærladningen . Denne mente han var ladningen til en fundamental partikkel som måtte finnes og som han ga navnet elektron. Verdien var på den tiden tilnærmet kjent fra Faradays lov for elektrolyse. Dette representerer det første forslaget på det som nå kalles «naturlige enheter». Nesten tredve år senere forslo Max Planck et tilsvarende sett med enheter, men da basert på hans konstant istedenfor elektronets ladning. I årene som fulgte med etableringen av kvantemekanikk ble lignende enheter innført for atomfysikk, elementærpartikkelfysikk og mange andre sammenhenger.